b'\n_START_ARTICLE_\nElektrokardiogram\n_START_PARAGRAPH_\nElektrokardiogram (EKG) je crte\xc5\xbe kojeg proizvodi elektrokardiograf, ure\xc4\x91aj koji bilje\xc5\xbei elektri\xc4\x8dnu aktivnost srca u vremenu. Analiza razli\xc4\x8ditih valova i vektora depolarizacije i repolarizacije dovodi do zna\xc4\x8dajnih podataka u dijagnostici bolesti.\n_START_SECTION_\nPovijest\n_START_PARAGRAPH_\nWillem Einthoven izumio je EKG 1901.g. i za to je dobio Nobelovu nagradu za fiziologiju ili medicinu 1924.g.\n_START_SECTION_\nFiziolo\xc5\xa1ka osnova EKGa\n_START_PARAGRAPH_\nSrcem prolazi sr\xc4\x8dani impuls koji se \xc5\xa1iri u tkiva oko srca. Mali dio tih struja dolazi do ko\xc5\xbee, gdje izaziva razlike potencijale, koje bilje\xc5\xbee elektrode postavljene na ko\xc5\xbeu. Ekg snima 12 odvoda koji pretstavljaju razliku elektri\xc4\x8dnih potencijala izme\xc4\x91u elektroda postavljenih na tijelo. Odvode mo\xc5\xbeemo podijeliti u dvije grupe: periferne odvode (I, II, III, AVR, AVL, AVF) i perkordijalne odvode (V1, V2, V3, V4, V5, V6).\n_START_SECTION_\nNormalni EKG\n_START_PARAGRAPH_\nEKG zdrave osobe sastoji se P-vala, QRS-kompleksa (kompleks se sastoji od Q-, R- i S-vala) i T-vala.'